Die president ‘sien die lig’ oor grondbesit | Netwerk24
Deur Tuisland-Aanhanger, Kuilsrivier 27 September 2019 00:00
Die president se toespraak Dinsdag het die waarheid bevat: Grondbesit help om identiteit te bou en te verseker.
Dr. H.F. Verwoerd het dit jare gelede ook gesê en dit het aanleiding gegee tot die tuislande waar elke volk sy identiteit kon handhaaf en bou.
Verder was daar onafhanklikheid, selfregering en die vermoë om ekonomies te ontwikkel. Die tuislande het van die beste landbougrond in Suid-Afrika gehad, tewens het dit nog steeds.
Elke etniese groep kon homself uitleef in sy eie gebied waar hul voorouers geleef het – Transkei, Ciskei, KwaZulu-Natal, Bophuthatswana, ensovoorts. Maar nee, dit was mos ’n apartheidsgogga en moes uitgeroei word. En nou?
Nou sien pres. CR weer die lig. So los die wit plase en begin die ou tuislande vir verblyf en ekonomiese groei ontwikkel. Duisende van die arme plakkers kan daar gehuisves word en ekonomies boer. So, sterkte, president, mag die tuislande spoedig volg.